નવી દિલ્હીઃ એન્ફોર્સમેન્ટ ડિરેક્ટોરેટે (ઈડી) હુર્રિયત કોન્ફરન્સના કટ્ટરવાદી પંથના અલગતાવાદી નેતા સૈયદ અલીશાહ ગિલાનીને શો કોઝ (કારણ દર્શક) નોટિસ બજાવી છે. આ નોટિસ ૨૦૦૨માં ગેરકાયદે ૧૦,૦૦૦ ડોલર ધરાવવાના મામલે જારી કરવામાં આવી છે. ઈડીએ આ અગાઉ નોટિસ બજાવતા પહેલા ગિલાનીને આ નાણાંનો સ્ત્રોત જણાવવા આદેશ કર્યો હતો. ઈન્કમટેક્સ વિભાગે ૨૦૦૨માં શ્રીનગરના હૈદરપુરા વિસ્તારમાં તેમના નિવાસસ્થાને દરોડા પાડીને વિદેશી ચલણ જપ્ત કર્યું હતું.